Author: Učenik 06

Dragi roditelji, za kraj ne zaboravite da dijete
svakodnevno treba:

jesti raznovrsne namirnice
imati pet obroka na dan
dan obavezno započeti doručkom
imati dva obroka s namirnicama bogatim bjelančevinama
uključiti voće ili povrće uz svaki obrok
proizvode od žitarica jesti nekoliko puta dnevno
piti dovoljno tekućine
najmanje 30 minuta tjelesne aktivnosti

Centar za odgoj i obrazovanje
Krapinske Toplice
Krapinske Toplice Ljudevita Gaja 2
Tel/fax: 049/ 500-667
e- mail: ured@centar-krapinske-toplice-kr.skole.hr
os.pribolnici@gmail.com

“Koliko i kako zdravo jedeš, toliko ćeš i zdravo živjeti”

PRAVILNA PREHRANA DJECE

ZDRAVA PREHRANA KOD ŠKOLSKE DJECE

Djeca školske dobi trebaju imati pet obroka dnevno, tri glavna (doručak, ručak i večeru) i dva međuobroka.

Doručak je izuzetno važan obrok koji se ne smije preskočiti! Doručkom se u organizam unese 40% dnevnih energetskih potreba. Djeca koja ne doručkuju često su pospana, slabije postižu koncentraciju i otežano prate nastavu.

Odgovornost roditelja je u pravilnom odabiru namirnica, načinu pripreme obroka i određivanju pravilnog vremena za obroke.

Osnovno pravilo zdrave prehrane jest
RAZNOLIKOST.
Prehrana školske djece mora se zasnivati na piramidi zdrave prehrane.
1. Temelj piramide osigurava nam najviše energije, a čine ga žitarice, proizvodi od žitarica (tjestenina, kruh) i mahunarke (grah, grašak).
2. Svakodnevno treba jesti puno svježeg voća i povrća (naročito zelenog lisnatog) koje je našem tijelu izvor vitamina i minerala.
3. Treću stepenicu piramide čine mliječni proizvodi (jogurt, mlijeko, svježi sir), perad, riba i jaja kao važan izvor bjelančevina.
4. Namirnice na vrhu piramide sadrže visok postotak masti, šećer i sol te ih treba uzimati u malim količinama.
TJELESNA aktivnost — ZAŠTO JE VAŽNA?

Redovito bavljenje nekom tjelesnom aktivnosti omogućuje bolje zdravlje, snažne mišiće i kosti, bolji metabolizam, uravnoteženu tjelesnu težinu, bolji san te veće samopouzdanje.

Svakodnevna tjelesna aktivnost pridonosi pravilnom rastu i razvoju organizma te preventivno djeluje na razvoj nekih bolesti (npr. šećerna bolest).